استدراج

اِسْتِدراج : بے باک فُجّاریا کفار سے جوبات ان کے موافق ظاہرہواس کواستدراج کہتے ہیں ۔بہار شریعت ،حصہ 1،ص38
 استدراج کی تعریف 
اگرخلاف عادت امور کوئی شخص پیش کرے تو دیکھیں کہ وہ مسلم ہے یا غیر مسلم اگر غیر مسلم ہے تو اس کو استدراج کہتے ہیں اور اگر خلاف عادت امور پیش کرنے والا مسلمان ہے او رمدعی نبوت نہیں ہے تو اسے کرامت کہتے ہیں تو گویا کسی کافر کے ہاتھ پر اس کے دعویٰ کے موافق خلاف عادت کام صادر ہو جیسے دجال کئی کام کرے گا۔تفسیر تبیان القرآن،غلام رسول سعیدی زیر آیت الاعراف 101
 استدراج کی مثالیں 
اگر کافر کے ہاتھ پر خلاف عادت کوئی چیز ظاہر ہو تو اس کو استدراج کہتے ہیں دجال جب آئے گا تو اس کے ہاتھ پر بہت کچھ ظاہر ہوگا بادلوں کو حکم دے گا وہ اکٹھے ہوکر بارش برسانا شروع کر دیں گے زمین پر پاؤں مارے گا وہ سونا چاندی اگل دے گی جو لوگ اس کو خدا مانے ان کے گھروں کو دولت سے بھر دے گا اور جو اس کو الہ نہیں مانیں گے ان کے گھروں کا سامان دجال کے پیچھے چل پڑے گا جیسے کسی چیز کو پہیے لگ جاتے ہیں کوئی شے گھر میں نہیں رہے گی عجیب امتحان ہوگا عجیب و غریب چیزیں اس سے صادر ہوں گی یہ استدراج ہے۔تفسیر ذخیرۃ الجنان۔ سرفراز خان صفدر
 استدراج کے متعلق اقوال 
شیخ شہاب الدین سہروردی نے اپنی کتاب  اعلام الہدی وعقیدۃ ارباب التقی میں فرمایا  جس شخص کے لیے اور جس کے ہاتھ پر کرامات ظاہر ہوں وہ احکامِ شریعت کا پورا پابند نہ ہو تو ایسا شخض بے دین ہے اور جو خلافِ عادت چیزیں اس کے ہاتھ پر ظاہر ہوں وہ کرامات نہیں بلکہ دھوکا اور استدراج ہے۔ نفحات الانس از مولانا جامی علیہ الرحمۃ ص 19
سلسلہ چشتیہ اشرفیہ کے سردار' قطب ربانی مخدوم اشرف جہانگیر چشتی سمنانی فرماتے ہیں۔  خلاف عادت فعل اگر ولایت سے متصف کسی شخص سے ظاہر ہو تو اسے کرامت کہتے ہیں اور اگر کسی شریعت کے مخالف سے ظاہر ہو تو استدراج کہتے ہیں۔ لطائف اشرفیہ ص 126
 استدراج اور کرامت میں فرق 
مولانا نور الدین جامی فرماتے ہیں  اگر خلافِ عادت ایک لاکھ افعال بھی ظاہر ہوں جب تک ان کا ظاہر شریعت کے احکام کے موافق نہ ہو اور باطن طریقت کے آداب کے مطابق نہ ہو وہ درست ہے استدراج ہوگا ولایت وکرامت نہیں نفحات الانس ص 19
 حوالہ جات 

زمرہ:مذہبی اصطلاحات